Kazım Teymurlu

Kazım Teymurlu () — Azərbaycan Respublikasının əməkdar mədəniyyət işçisi, Azərbaycan Həmkarlar İttifaqları Konfederasiyasının katibi

 Həyatı 
Kazım Teymurlu Vəli oğlu 1956-cı ildə Qarabağlar kəndində anadan olub. Orta təhsilini 1963-1973-cü illərdə Qarabağlar kənd orta məktəbində alıb. 1984-cü ildə Yusif Məmmədəliyev adına Naxçıvan Dövlət Pedaqoji İnstitutunu bitirib.

 Ailəsi 
Evlidir. Üç övladi var.

 Fəaliyyəti 

 Əmək fəaliyyəti 
Əmək fəaliyyətinə 1980-ci ildə fəhlə kimi başlamış, müxtəlif məsul vəzifələrdə çalışmış, 1990-cı ildə Naxçıvan Vilayət Həmkarlar İttifaqları Şurasının sədri seçilmişdir. 1992-ci ildə Azərbaycan Həmkarlar İttifaqları Konfederasiyası (AHİK) sədrinin birinci müavini seçilmiş, həmin vəzifədə 1995-ci ilədək işləmişdir.1995-2006-cı illərdə AHİK sədrinin məsləhətçisi, 2006-cı ildən AHİK-in katibidir. AHİK-in Məclis üzvüdür.

 Təltifləri 
 Azərbaycan həmkarlar ittifaqlarının inkişafında xüsusi xidmətlərinə görə 4 fevral 2008-ci ildə  "Əməkdar mədəniyyət işçisi" fəxri adına layiq görülmüşdür.
 "Azərbaycan Həmkarlar İttifaqlarının 100 illik yubiley"  medalına layiq görülmüşdür. 
 21 oktyabr 2015-ci ildə "Tərəqqi" medalı ilə təltif olunub.

 İstinadlar 

 Xarici keçidlər 
Azərbaycan Həmkarlar İttifaqları Konfederasiyası əməkdaşlarının təltif edilməsi haqqında Azərbaycan Respublikası Prezidentinin Sərəncamı

Kateqoriya:Naxçıvan Vilayət Həmkarlar İttifaqları Şurasının sədrləri